ฟุตบอลทีมชาติเนปาล

ฟุตบอลทีมชาติเนปาล () เป็นทีมฟุตบอลชายประจำชาติเนปาล อยู่ภายใต้การดูแลของสมาคมฟุตบอลเนปาล สนามเหย้าของทีมชาติคือสนามกีฬาทศราช รังคศาลาในกาฐมาณฑุ

เนปาลไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ โดยในรอบคัดเลือกของเอเชียนคัพ 2019 นั้น เนปาลอยู่กลุ่มเดียวกับฟิลิปปินส์, เยเมน และทาจิกิสถาน เนปาลเก็บได้เพียง 2 คะแนนจากการแข่งขัน 6 นัด จากการเสมอกับเยเมนและฟิลิปปินส์ในบ้าน ด้วยผล 0–0 ทั้งสองนัด

ในฟุตบอลชิงแชมป์เอเชียใต้ เนปาลเข้าร่วมแข่งขันเป็นประจำ โดยผ่านเข้าไปถึงรอบรองชนะเลิศได้ 3 จาก 4 ครั้งหลังสุด ส่วนในเอเอฟซีแชลเลนจ์คัพ เนปาลทำผลงานได้ดีที่สุดคือผ่านไปถึงรอบตัดเชือกได้ในปี ค.ศ. 2006

อ้างอิง

แหล่งข้อมูลอื่น 
 Nepali football tournaments details - Nepal90
 Nepal FIFA profile
 Nepal national football team picture 
 Nepali Football Team, Fixtures and Results

ฟุตบอลในประเทศเนปาล
น